Foto: REUTERS Meksikada yuz bergan kuchli zilzila 58 kishining hayotiga zomin bo‘ldi. Associated Press axborot agentligining Meksika avariya-qutqaruv xizmati rahbariga iqtibos keltirgan holda ma’lum qilishicha, eng ko‘p qurbonlar zilziladan eng ko‘p jabr ko‘rgan Oaxaka shtatida qayd qilingan. Bu yerda qurbonlar soni 45 kishini tashkil qilgan. Yana 10 kishi Chyapas shtatida, 3 kishi Tabaskoda halok bo‘lgan. Meksikadagi zilzila 8 sentabr ertalab Pixixyapan shahridan janubga tomon 96 km uzoqlikda yuz bergan.